मिरु दुलाराय बर' फरायसा आफाद (All Bodo Student Union) गाहाइ मावख' अदेबानि बड'फा नोगोराव बान्जायनाय रंगिना संगिना हाबाफारियाव गेदेमा थुनलाइगिरिखौ मान बावनाय जायो। बड'फा उपेन्द्र नाथ ब्रह्म ट्राष्टआ दुलाराय बर' फरायसा आफाद नि हेफाजाबाव बान्था रान्नाय हाबाफारियाव गाहाइ आलासि महरै नुजाथिफैयो बर'लेण्ड मुलुग सोलोंसालिनि भाइस चेन्सेलर (Vice Chancellor) लाइस्रोम लाडुसिं, एबसुनि आफादगिरि प्रमद बर', बर'थुनलाइ आफादनि आफादगिरि तरेन बर', राज्य सभानि बारग' सांसद उर्खाव गोरा ब्रह्म, गेदेमा थुनलाइगिरि ब्रजेन्द्र कुमार ब्रह्म नि बिसि कौशल्य ब्रह्म जों लोगोसे गोबां गुनगोनां मेलेम जिबि सुबुंफोरा बाहागो लाफैयो।